**Шошонскиот** (*Sosoni' ta̲i̲kwappe*) е нумиски јазик од јазичното семејство на јутоацтечки јазици. Овој јазик се зборува во западни САД и е мајчин јазик на Шошоните. Јазикот се зборува во Вајоминг, Јута, Невада и Ајдахо.

Шошонскиот има шест самогласки, кои разликуваат должина. Согласките во шошонскиот јазик се релативно малубројни во спредба со останати староседелски јазици. Шошонскиот е богат со наставки, кои се клучни во јазикот. Јазикот исто така располага со граматички број, падеж, како и глаголски вид (аспек) и време. Зборовниот редослед во јазикот е слободен, но има знаци на следење на зборовен редослед подмет-предмет-прирок.

Шошоните го именуваат јазикот или како „народен јазик" (*newe ta̲i̲kwappe*) или како „шошонски јазик" (*Sosoni' ta̲i̲kwappe*). Јазикот е класифициран како загрозен јазик, но во последните години во тек е проект за ревитализирање (јазично оживување).

Класификација
-------------

Шошонскиот е најсеверен јазик од семејството на јутоацтечки јазици. Во рамките на тоа јазично семејство, јазикот е дел од групата на нумиски јазици. Најсродни јазици на шошонскиот се тимбишанскиот и команчејскиот јазик. За тимбишанскиот се верува дека засебен јазик во оваа јазична подгрупа, додека за команчејскиот се верува дека шошонскиот и команчејскиот се одделиле од еден ист јазик во 1700 година. Јазиците имаат ограничена меѓусебна разбирливост.

Дијалекти
---------

Шошонскиот е составен од следните главни дијалекти: западен дијалект во Невада, гошутски дијалект во Јута, северен дијалект во Ајдахо и источен во Вајоминг. Дијалектните разлики се на фонолошка основа.

Фонологија
----------

### Самогласки

|  | кратки | долги |
| --- | --- | --- |
|  | предна | задна незаоблена | задназаоблена | предна | задна незаоблена | задназаоблена |
| високи | i | ɨ | u | i: | ɨ: | u: |
| средни | ai |  | o | ai: |  | o: |
| ниски |  | a |  |  | a: |  |

### Согласки

|  | двоусни | коронални | преднонепчени | заднонепчени | гласилни |
| --- | --- | --- | --- | --- | --- |
| рамни | лабијализирани |
| носни | m | n |  |  |  |  |
| експлозивни | p | t |  | k | kʷ | ʔ |
| слеани |  | ts |  |  |  |  |
| струјни |  | s |  |  |  | h |
| полусамогласки |  |  | j |  | w |  |

Наводи
------

1. ↑  McLaughlin, John E. (2012). *Shoshoni Grammar*. Munich: Lincom Europa. ISBN 9783862883042. OCLC 793217272.
2. ↑  „WALS Online - Language Shoshone". *The World Atlas of Language Structures Online* (англиски). Посетено на 2018-01-25.
3. ↑  Gould, Drusilla; Loether, Christopher (2002). *An Introduction to the Shoshoni Language: Dammen Da̲igwape*. Salt Lake City: University of Utah Press. ISBN 0874807301. OCLC 50114343.
4. 1 2
5. ↑  „Summary by language family". *Ethnologue* (англиски). Посетено на 2018-04-18.
6. ↑  „Uto-Aztecan Language Family | About World Languages". *aboutworldlanguages.com* (англиски). Посетено на 2018-04-18.
7. ↑  McLaughlin, John E. (1992). „A Counter-Intuitive Solution in Central Numic Phonology". *International Journal of American Linguistics*. **58** (2): 158–181. doi:10.1086/ijal.58.2.3519754.

Поврзано
--------

* Шошони
* Јутоацтечки јазици

Надворешни врски
----------------

|  |  |
| --- | --- |
|  | Викимедииниот Инкубатор испробува Википедија на ***шошонски јазик*** |

* Шошонски јазичен проект
* Видео игра за шошонскиот Архивирано на 21 септември 2017 г.
* Шошонски јазичен проект, Државен универзитет во Ајдахо Архивирано на 16 октомври 2011 г.
* Шошонски речник
* Ресурси за шошонскиот